295


ennemys,  quy  s’apelle  Nypuchano  (1),  ou  il  y  avoyt  cent  hommes
de  gerre  et  deus  cens  villain.  J’ay  parlé,  ce  matin,  a  tous  les  ca-
pitaynes  de  ceste  harmee  et  tous  sont  deliberés  de  fere  ce  quy
vous  playra  et  se  contenter  jaques  au  xve  du  moys  venant  l’autre
paye  que  vous  leurs  avés  fayt  proumest[r]e,  de  quoy  n’estes  peu
tenu  a  eulx,  car  je  vous  proumest,  sire,  qu’yl  endure  unne  estreme
nececyté.  S’il  vous  playt,  il  vous  souviendra  de  solicyter  le  pape
qui  n’y  aye  faulte  a  tout  ce  qu’yl  a  promys,  car  c’est  a  vous  qu’il
le  demanderont  et  tienne  la  proumesse  de  moy  en  vostre  non
<ju’yl  n’y  ara  faulte  et  vous  aqueteriés (sic)  unne  mauvayse  repu-
tacyon  avec  eulx  sy  vous  les  faylliés,  et  je  seroys  contraint  de
m’en  fuyr  deors  du  camp.  Et  pour  ce  vous  suplie  quy  vous  en
souvyene,  s’il  vous  playt.  Dis  mille  escus  fallent  des  quarente
mille  que  le  pape  devoyt  bailler  et  m’avoyt  proumys  que  je  ne
seroys  a  l’Escarperie  que  je  les  aroys.  J’ay  demouré  huit  jours  a
venir  et  n’en  ay  encores  nouvelles.  S’il  ne  viennent  bien  tost,  je
ne  sav  ce  qu’yl  en  avyendra,  car  moyen  nul  n’y  voy  cens  cela
de  donner  ceste  premiere  paye.  Je  vous  suplie,  sire,  luy  en  vou-
loir  parler  de  fason  que  je  les  eye  subit  et  ausy  m’envoyer  incon-
tinant  les  huyt  mille  escus  de  Luque,  lesquelx  je  croys  seront
venus  et  yl  troveront  a  l’Escarperie  l’ordre  quy  devront  suyvre
pour  venir  au  camp,  et  pour  cela  ne  lessés,  s’il  vous  playt,  de  so¬
licyter  la  reste  des  soysente  mille  escus  que  doit  bayler  [le]  pape
pour  ceste  paye,  car  des  xxm  de  Naples,  il  les  m’a  fallu  prandre
tous  pour  fournvr  la  paye,  et  sil  je  ne  recouvre  ceux  du  pape,  je
faudray  a  l’asinacyon  des  marchaos  alemans  et  de  Luque.
